FI Euroopan unionin virallinen lehti L 145/20

KOMISSION DELEGOITU ASETUS (EU) N:o 502/2014,

annettu 11 päivänä maaliskuuta 2014,

neuvoston asetuksen (EY) N:o 73/2009 ja Euroopan parlamentin ja neuvoston asetuksen (EU) N:o 1307/2013 täydentämisestä jäsenvaltioiden viljelijöihin soveltamien, tukien lineaarisesta vähentämisestä vuonna 2014 ja rahoituskurista kalenterivuonna 2014 johtuvien vähennysten laskentaperustan osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 140 a artiklan,

ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (2) ja erityisesti sen 8 artiklan 3 kohdan,

sekä katsoo seuraavaa:

(1) Asetuksen (EY) N:o 73/2009 40 artiklan 3 kohdassa, sellaisena kuin se on muutettuna Euroopan parlamentin ja neuvoston asetuksen (EU) N:o 1310/2013 (3) 6 artiklan 2 alakohdalla, säädetään suorien tukien lineaarisesta vähentämisestä vuoden 2014 osalta. Asetuksen (EU) N:o 1307/2013 8 artiklassa säädetään suorien tukien mukautuksesta rahoituskurin vuoksi. Olisi vahvistettava säännökset kyseisten vähennysten optimaalisen soveltamisen varmistamiseksi vuonna 2014.

(2) Avoimuuden ja ennakoitavuuden varmistamiseksi on asianmukaista, että viljelijöille vuoden 2014 osalta maksettavien tukien määrää laskettaessa molempien vähennysten laskentamenetelmä on sama kuin asetuksen (EY) N:o 73/2009 8 artiklan 1 kohdan mukaisesti tuen lineaarisesta vähentämisestä ja mainitun asetuksen 11 artiklan mukaisesti rahoituskurista johtuvan vähennyksen laskentamenetelmä, kuten komission asetuksen (EY) N:o 1122/2009 (4) 79 artiklan 1 kohdassa ja komission delegoidussa asetuksessa (EU) N:o 635/2013 (5) säädetään.

(3) Asetuksen (EY) N:o 73/2009 29 artiklan 5 kohdassa, sellaisena kuin se on muutettuna asetuksen (EU) N:o 1310/2013 6 artiklan 1 alakohdalla, säädetään jäsenvaltioiden mahdollisuudesta maksaa vuonna 2014 tehtyjen hakemusten osalta viljelijöille ennakoita 16 päivästä lokakuuta 2014. Jotta varmistetaan johdonmukaisuus vuonna 2013 sovellettavien sääntöjen kanssa, joista säädetään komission täytäntöönpanoasetuksessa (EU) N:o 946/2013 (6), jonka mukaan ennakoita voidaan maksaa ottamatta huomioon asetuksen (EY) N:o 73/2009 11 artiklan mukaista rahoituskurista johtuvaa mukautusta, on aiheellista säätää, että myös vuonna 2014 ennakoita voidaan maksaa ottamatta huomioon asetuksen (EU) N:o 1306/2013 (7) 26 artiklassa ja asetuksen (EU) N:o 1307/2013 8 artiklassa säädettyjä rahoituskurista johtuvia vähennyksiä. Lopullisessa, 1 päivän joulukuuta 2014 jälkeen tapahtuvassa maksussa olisi otettava huomioon tuolloin sovellettava rahoituskurin mukautusaste.

(4) Koska tätä asetusta sovelletaan tukihakemuksiin vuoden 2014 osalta, sen olisi tultava voimaan seuraavana päivänä sen jälkeen, kun se on julkaistu,

ON HYVÄKSYNYT TÄMÄN ASETUKSEN:

1 artikla

Vähennyksiä, jotka johtuvat asetuksen (EY) N:o 73/2009 40 artiklan 3 kohdassa säädetystä suorien tukien lineaarisesta vähentämisestä vuonna 2014 ja asetuksen (EU) N:o 1307/2013 8 artiklassa säädetystä rahoituskurista kalenterivuoden 2014 osalta, sovelletaan asetuksen (EY) N:o 73/2009 liitteessä I luetelluissa tukijärjestelmissä myönnettävien tukien summaan, johon viljelijällä on oikeus asetuksen (EY) N:o 1122/2009 78 artiklan soveltamisen jälkeen.

Kyseisiä vähennyksiä sovelletaan ennen asetuksen (EY) N:o 1122/2009 79 artiklan 2 kohdassa säädettyjen vähennysten soveltamista.

2 artikla

Asetuksen (EY) N:o 73/2009 29 artiklan 5 kohdassa tarkoitettuja ennakoita voidaan maksaa ottamatta huomioon asetuksen (EU) N:o 1306/2013 26 artiklassa ja asetuksen (EU) N:o 1307/2013 8 artiklassa säädettyjä rahoituskurista johtuvia vähennyksiä. Tuensaajille 1 päivän joulukuuta 2014 jälkeen myönnettävässä loppumaksussa olisi otettava huomioon kalenterivuoden 2014 suorien tukien kokonaismäärään tuolloin sovellettava rahoituskurin mukautusaste.

3 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan vuoden 2014 osalta tehtyihin tukihakemuksiin.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä maaliskuuta 2014. Komission puolesta Puheenjohtaja José Manuel BARROSO

(1) EUVL L 30, 31.1.2009, s. 16.

(2) EUVL L 347, 20.12.2013, s. 608.

(3) Euroopan parlamentin ja neuvoston asetus (EU) No 1310/2013, annettu 17 päivänä joulukuuta 2009, eräistä maaseudun kehittämisen maatalousrahastosta (maaseuturahasto) myönnettävää tukea koskevista siirtymäsäännöksistä, Euroopan parlamentin ja neuvoston asetuksen (EU) N:o 1305/2013 muuttamisesta varojen ja niiden jaon osalta vuonna 2014 sekä neuvoston asetuksen (EY) N:o 73/2013 ja Euroopan parlamentin ja neuvoston asetusten (EU) N:o 1307/2013, (EU) N:o 1306/2013 ja (EU) N:o 1308/2013 muuttamisesta niiden soveltamisen osalta vuonna 2013 (EUVL L 347, 20.12.2013, s. 865).

(4) Komission asetus (EY) N:o 1122/2009, annettu 30 päivänä marraskuuta 2009, neuvoston asetuksen (EY) N:o 73/2009 täytäntöönpanoa koskevista yksityiskohtaisista säännöistä mainitussa asetuksessa säädettyjen viljelijöiden suorien tukien järjestelmien mukaisten täydentävien ehtojen, tuen mukauttamisen ja yhdennetyn hallinto- ja valvontajärjestelmän osalta sekä neuvoston asetuksen (EY) N:o 1234/2007 täytäntöönpanoa koskevista yksityiskohtaisista säännöistä viinialalle säädetyn tukijärjestelmän mukaisten täydentävien ehtojen osalta (EUVL L 316, 2.12.2009, s. 65).

(5) Komission delegoitu asetus (EU) N:o 635/2013, annettu 25 päivänä huhtikuuta 2013, neuvoston asetuksen (EY) N:o 73/2009 täydentämisestä jäsenvaltioiden viljelijöihin soveltamien tukien mukautuksista vuonna 2013 ja rahoituskurista kalenterivuonna 2013 johtuvien vähennysten laskentaperustan osalta (EUVL L 183, 2.7.2013, s. 1).

(6) Komission täytäntöönpanoasetus (EU) N:o 946/2013, annettu 2 päivänä lokakuuta 2013, yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 73/2009 liitteessä I luetelluista suorista tuista 16 päivästä lokakuuta 2013 alkaen maksettavista ennakoista (EUVL L 261, 3.10.2013, s. 25).

(7) Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549)